Valtiovarainministerinä ollessaan SDP:n puheenjohtaja Antti Rinne esitti pitkäaikaistyöttömille työvelvoitetta vanhustenhoitoon.

SDP:n puoluejohtaja Antti Rinne.

Antti Rinne haluaa pitkäaikaistyöttömille työvelvoitteen.

Rinne kertoi asiasta alunperin keväällä 2015, kun SDP julkaisi strategisen hallitusohjelmansa. Rinne vahvistaa Iltalehdelle olevansa yhä valtiovarainministerinä tekemänsä esityksen takana.

Keväällä 2015 pitkäaikaistyöttömien määrä oli kasvanut Suomessa kovaa vauhtia ja luku oli tuolloin yltänyt jo yli 100 000 henkilöön.

" Rinne laittaisi pitkäaikaistyöttömät töihin - vaikka pakolla " , latasi MTV jutussaan.

" Maksetaan työehtosopimusten mukainen palkka ja tälle ihmiselle tulee velvoite ottaa se työ vastaan. Meillä on paljon tekemätöntä työtä esimerkiksi vanhusten huollossa, on kaupassakäyntiä, ihmisten ulkoiluttamista ja vastaavia asioita. Luodaan uutta työtä, jota kukaan nyt ei tee ja mahdollistetaan tämän porukan työllistyminen ja myös velvoitetaan ottamaan tätä työtä vastaan " , Rinne sanoo.